***Жол белгісін білеміз бе?***

***Мақсаты:*** *Балаларды жол ережелерімен таныстыру. Бағдаршам арқылы*

*үш түрлі түсті ажыратып, жолға шыққанда өздерін қалай*

*ұстау керектігін үйрету.Балаларды сақтыққа, жол ережелерін*

*орындауға үйрету.*

***Көрнекіліктер:*** *МАЙ қызметкері, бағдаршам макеті, жүргінші жолы,*

*ойыншықтар.*

***Жүргізуші:*** *Жалғайтын достастырып бар елменен,*

*Жолдардан тұрады ғой әлем деген.*

*Бүгінгі бізге келген қонақтарға,*

*Ойын- сауық кешімізді бастаймыз сәлемменен!*

*Арманға алдап күткен асығамыз,*

*Біз қалай шапқан аттай басыламыз.*

*Жол жүру ережесін жақсы біліп,*

*Сақтықпен алға ұмтылған жас ұланбыз!*

*-Балалар, мына макетке қараңдаршы не бейнеленген?*

*- Бағдаршам.*

*-Ол неше түстен тұрады?*

*- Үш.*

*-Түстерін атаңдар?*

*-Сары,қызыл, жасыл.*

*Пішіндері қандай?*

*-Дөңгелек.*

*-Балалар, қане кім жұмбақ біледі екен?*

***Бейбарыс:*** *Менің үш көзім бар,*

*Бір көзім кідір, - дейді,*

*Бір көзім жүгір, - дейді,*

*Бір көзім абайла, - дейді,*

*Қарап ал, маңайға, - дейді.*

*-Бұл не екен, балалар?*

*- Бағдаршам.*

***Көрініс . «Көшедегі жол ережесі»***

*1 бала – бағдаршам*

*1 бала – жедел жәрдем*

*2 бала – жеңіл машина*

*4 бала – жолаушы*

*МАЙ қызметкері*

*Балалар белгіленген орындарға барып тұрады. Көше қиылысында машиналар зуылдап өтіп жатыр. Жолаушылар бағдаршамға қарап, тосып тұр. Дәл осы кезде жедел жәрдем машинасының сиренасы естіледі.*

***Жүргізуші:*** *- Балалар, мынау қай көліктің даусы?*

*Жедел жәрдем.*

*Ойпыр – ай, енді қай көлікті жібереміз?*

***Балалар:*** *Жедел жәрдем машинасын жібереміз.*

***Жүргізуші:*** *Неге?*

***Балалар:*** *- Жедел жәрдем машинасында ауырып жатқан адам бар.*

***Жүргізуші:*** *- Дұрыс айтасыңдар, балалар. Жедел жәрдем машинасын бірінщі жіберу керек. Себебі, олар адам өмірін құтқаруға асығып бара жатыр. Бағдаршамға бағынбай, жүгіріп өтіп бара жатқан баланы МАЙ қызметкері тоқтатып, ескерту береді.*

*Бір топ бала жаяу жүргінші жолымен жүреді.*

*Балалар МАй қызметкеріне, бағдаршамға арналған өлеңдерін оқып береді.*

***Бейбарыс:*** *Бағдаршам, жасыл жанды,*

*Өте бер, бағың жанды.*

***Нұркелді:*** *Ал, егер сары жанса,*

*Кідір тұр, жолды байқа!*

***Ақжібек:*** *Қызыл жанды қып- қызыл от сияқты,*

*Қолыңды күйдіретін шоқ сияқты.*

*Бағдаршамды әр қашан есте сақта!*

*Қызыл түс жанғанда аялда, тоқта!*

*Қызыл – байқа, машина жоқпа?!*

*Сары – қозғалма, асықпа, тоқта!*

*Жасыл – жол сенікі осыны есте сақта!*

***Кәусар:*** *Қызыл көзін ашқанда,*

*Сынық сүйем баспа алға!*

*Сары көзін ашқанда,*

*Қарап қалма аспанға.*

*Жасыл көзін ашқанда,*

*Өте бергін, жасқанба!*

*Көзін ашып- жұмады.*

*Бағыт сілтеп тұрады.*

*Балалар МАЙ қызметкерімен қоштасып, шығарып салады.*

***Жүргізуші:*** *- Балалар, мен сендерге «Бағдаршам» атты ойын ойнатқым келіп тұр.*

***Ойын шарты:*** *Барлық бала дөңгелене тұрады.Қызыл түсті көтергенде, бір адым артқа, сары түсті көтергенде, сол орында тапжылмай тұрады, жасылтүсті көтергенде, бір адым алға жылжу керек.*

***Жүргізуші:*** *- Балалар,ойын-сауық кешімізге жақсы қатысып, жол жүру ережелері туралы білімдеріңді жинақтадыңдар.*

*Осымен, бүгінгі өткен ойын- сауық кешіміз аяқталды.*

***Сау болыңыздар!***

***«Боранқұл балабақшасы» МКҚК***

***«Қарақұм» бөлімшесі***

Өткізген: тәрбиеші Ақмоншақ Смайлова